Maxime Verhagen
Maxime Jacques Marcel Verhagen (Maastricht, 14. 9. 1956. – ), nizozemski političar iz Kršćansko-demokratskog apela (CDA). Obrazovao se na Univerzitetu u Leidenu i postao Magister Artium 1986. godine. Tokom studentskih dana naginjao je lijevom radikalizmu i liberalnoj Narodnoj stranci za slobodu i demokraciju (VVD), a Kršćansko-demokratskom apelu priključio se 1976. godine. Od 25. 7. 1989. do 19. 7. 1994. služio je kao zastupnik Evropskog parlamenta za Nizozemsku, dok je kasnije obnašao i dužnost ministra vanjskih poslova (2007–2010), ministra za razvojnu suradnju (2010), ministra ekonomije (2010–2012) i zamjenika premijera (2010–2012). Članom Predstavničkog doma bio je između 1994. i 2007. odnosno nakratko 2010. godine. Od 2002. profilirao se kao glavni zastupnik svoje stranke u Predstavničkom domu, te od 2010. do 2012. služio i kao njen vođa. Iz politike se povukao u julu 2013. godine.

Vanjske veze 

  Drs. M.J.M. (Maxime) Verhagen, Parlement & Politiek

Nizozemski političari
Biografije, Maastricht
Biografije, Leiden
Biografije, Voorburg